|  |
| --- |
| ***The Witch***  Singel av The Sonicsfrå albumet *Here Are the Sonics!!!* |
|  |
| B-side | «Keep a' Knockin'»«Psycho» (nyutgjeving) |
| **Utgjeve** | November 19641965 (nyutgjeving) |
| **Innspelt** | 1964, Audio Recording Studio, Seattle, Washington |
| **Sjanger** | 
* Garasjerock
* R&B
* proto-punk

 |
| **Lengd** | 2:40 |
| **Selskap** | Etiquette |
| Låtskrivar(ar) | Jerry Roslie |
| **Produsent** | John «Buck» Ormsby |
|
| The Sonics-kronologi |
|  | *The Witch* | «Psycho»(1965)
 
 |

«**The Witch**» er ein song av det amerikanske garasjerockbandet The Sonics, skriven av vokalisten Gerry Roslie, og først gjeven ut som debutsingelen til bandet i november 1964. Songen kom sidan ut på debutalbumet til The Sonics, *Here Are the Sonics*. Det er blant dei mest støyande og tyngste innspelingane på den tida, og vert rekna som eit viktig steg i utviklinga av punkrock trass i at songen aldri vart ein nasjonal suksess. Songen kom ut på fleire samleplater, som *Nuggets: Original Artyfacts from the First Psychedelic Era, 1965–1968*.

Bakgrunn
--------

The Sonics vart skipa i 1960 og spelte hovudsakleg instrumental R&B med stadig skiftande besetning. Seint i 1963 stabiliserte gruppa seg og dei vart eit populært konsertband i det nordvestlege USA. Dei vart lagt merke til av John «Buck» Ormsby, som spelte bassgitar for The Fabulous Wailers. Han vart invitert til ei øving i garasjen til trommisen Bob Bennett i 1964, men Ormsby vart ikkje imponert over coverlåtane dei spelte. Ei tidleg utgåve av det som vart gitarriffet på «The Witch» vart spelt og overtydde Ormsby om å signere The Sonics til selskapet han var medeigar i, Etiquette Records.

Teksten på «The Witch» var opphavleg meint å vere om ein lokal dans, men vart omskriven til å handle om ei trulaus kvinne. Songen vart òg markert av ein hamrande, stopp-start-melodi og eit ubøyeleg, aggressivt tempo. Under innspelinga i Ormsby sitt Audio Recording Studio i Seattle, var The Sonics berre nøgd då VU-målarane heldt seg på raudt, noko som rysta lydteknikarane.

«The Witch» vart gjeven ut som debutsingelen til The Sonics i november 1964. Med ein versjon av Little Richard sin «Keep a'-Knockin'», var songen altfor progressiv for mange marknader, men vart etter kvart spelt på mindre radiostasjonar i Seattle. Songen klatra til andreplassen på ei singelliste i regionen og kom ut på ny tidleg i 1965 med «Psycho», ein annan original Sonics-song, som B-side for å unngå å betale honorar til Little Richard. I mars 1965 vart «The Witch» gjeven ut som debutalbuma til gruppa, *Here Are the Sonics*.

Sjølv om «The Witch» aldri kom inn på den nasjonale hitlista, har ein plass i rockehistoria. Det er ein av dei tyngste songane frå denne tida og «The Witch» i lag med «Psycho» har inspirert mange punkrock-grupper i 1970-åra. I tillegg er songen ein av tre av The Sonics (flest av noko band) som er med på samlealbumet *Nuggets: Original Artyfacts from the First Psychedelic Era, 1965–1968*.

Få Sonics-songar vart spelte av andre band, men Syndicate of Sound spelte «The Witch» på albumet deira *Little Girl*.

Kjelder
-------

* *Denne artikkelen bygger på «The Witch (song)» frå Wikipedia på engelsk, den 3. mai 2018.*
	+ *Wikipedia på engelsk oppgav desse kjeldene:*

1. 1 2  Palao, Alex (2007). «*!!!Here Are the Sonics!!!* (CD booklet)». Big Beat Records.  Missing or empty `|url=` (hjelp)
2. 1 2  «The Sonics Boom / Bio». *thesonicsboom.com*. Arkivert frå originalen 3. mai 2018. Henta 3. mai 2018.
3. 1 2 3  Deming, Mark. «The Sonics - Biography». *allmusic.com*. Henta 3. mai 2018.
4. 1 2  Greenwald, Matthew. «The Witch - Review». *allmusic.com*. Henta 3. mai 2018. [*daud lenkje*]
5. ↑  Steininger, Alex. «Here Are the Sonics». *inmusicwetrust.com*. Henta 3. mai 2018.
6. ↑  «Penn's Picks: The Sonics - The Witch». *hitsongsdeconstructed.com*. Henta May 22, 2016.
7. ↑  Cub Koda. «Little Girl - The Syndicate of Sound | Songs, Reviews, Credits». AllMusic. Henta 3. mai 2018.